Regter beperk inligting oor Batman-skieter | Nuus24
Denver – Die Universiteit van Colorado word nie toegelaat om enige inligting bekend te maak oor die verdagte James Holmes wat na bewering op flikegangers losgebrand het nie, het 'n regter in die saak beslis. Regter William Sylvester het ook beslis dat die publiek slegs toegang het tot sekere hofdokumente.Holmes, 'n gewese nagraadse student by die universiteit, word daarvan beskuldig dat hy op 20 Julie tydens die vertoning van die nuwe Batman-film in Denver 12 mense doodgeskiet en 58 ander gewond het.Lede van die publiek sal toegang tot 'n lys van dokumente hê. Sommige belangrike dokumente, insluitend die dokument wat wetstoepassers se saak teen Holmes bevat, sal egter nie bekendgemaak word nie. In een dokument het Holmes se prokureur Daniel King aangevoer dat hy toegelaat moet word om saam met sy prokureurs om 'n tafel te sit en nie in die juriebank, waar hy tydens sy verskyning op 23 Julie gesit het nie. Sy versoek is toegestaan.Holmes se prokureurs het verlede week gesê hy het 'n geestesversteuring, maar het nie enige inligting oor sy toestand bekendgemaak nie. Holmes sal weer op 16 Augustus in die hof verskyn. – Volg Nuus24 op Twitter.
Lees meer oor: james holmes | batman-skietery | moorde | misdaad VOLGENDE OP NUUS24X